Ajourføring af listen over opholdstilladelser, jf. artikel 2, nr. 16, i Europa-Parlamentets og Rådets forordning (EU) 2016/399 om en EU-kodeks for personers grænsepassage (Schengengrænsekodeks) (1)

(2020/C 330/04)

Offentliggørelsen af listen over opholdstilladelser som omhandlet i artikel 2, nr. 16, i Europa-Parlamentets og Rådets forordning (EU) 2016/399 af 9. marts 2016 om en EU-kodeks for personers grænsepassage (Schengengrænsekodeks) (2), er baseret på oplysninger, medlemsstaterne indberetter til Kommissionen i overensstemmelse med artikel 39 i Schengengrænsekodeksen.

Ud over de oplysninger, der offentliggøres i Den Europæiske Unions Tidende, findes der på webstedet for Generaldirektoratet for Migration og Indre Anliggender oplysninger, der ajourføres regelmæssigt

LISTE OVER OPHOLDSTILLADELSER UDSTEDT AF MEDLEMSSTATERNE

TJEKKIET

Erstatter den liste, der er offentliggjort i EUT C 100 af 16.3.2018

1) Ensartet udformning

A) Opholdstilladelse udstedt i overensstemmelse med den ensartede udformning (identitetskort)

Opholdstilladelse med titlen »Povolení k pobytu« udstedt i form af et identitetskort i overensstemmelse med den ensartede udformning. Opholdstilladelsen udstedes til tredjelandsstatsborgere og har en gyldighedsperiode på højst 10 år.

i) Opholdstilladelse udstedt mellem den 4. juli 2011 og den 26. juni 2020 i form af et identitetskort, jf. Rådets forordning (EF) nr. 380/2008 af 18. april 2008 om ændring af forordning (EF) nr. 1030/2002 om ensartet udformning af opholdstilladelser til tredjelandsstatsborgere. I omløb indtil juni 2030.

ii) Opholdstilladelse udstedt fra og med den 27. juni 2020 i form af et identitetskort, jf. Europa-Parlamentets og Rådets forordning (EU) 2017/1954 af 25. oktober 2017 om ændring af Rådets forordning (EF) nr. 1030/2002 om ensartet udformning af opholdstilladelser til tredjelandsstatsborgere.

B) Opholdstilladelse udstedt i overensstemmelse med den ensartede udformning (påsat mærkat)

Opholdstilladelse udstedt i form af en standardiseret mærkat på et rejsedokument. Mærkaten udstedtes indtil den 4. juli 2011 med en gyldighedsperiode på højst 10 år — i omløb indtil den 4. juli 2021. Mærkaten anvendes også som et opholdstilladelsesdokument udstedt til diplomater, konsulære embedsmænd og andet personale ved de diplomatiske missioner.

Typer af opholdstilladelser —– liste over formål

Nummer anført i felt 6.4 — tilladelsens type Forklaring af de anførte numre Nummer anført i felt 6.4 — tilladelsens type Forklaring af de anførte numre 0 Medicinsk formål 49 Tildelt international beskyttelse (asyl) 2 Kulturelt formål 54 Tildelt international beskyttelse (subsidiær beskyttelse) 4 Indbydelse 56 Fastboende udlænding i en anden medlemsstat 5 Politisk formål/officiel indbydelse 57 Familiemedlem til fastboende udlænding i en anden medlemsstat 6 Erhvervsformål (selvstændig erhvervsdrivende) 58 Familiemedlem til videnskabelig forsker 7 Idrætsrelaterede aktiviteter 59 Familiemedlem til indehaver af et blåt kort udstedt af en anden medlemsstat 17-20 Familiemæssigt/privat formål 60 Sammenføring af tredjelandsstatsborgere 23 Med henblik på studier, elevudveksling, ulønnet erhvervsuddannelse eller volontørtjeneste (direktiv 2004/114/EF) 67 Tidligere opholdstilladelse annulleret 24 Andre studieformål, der ikke er omfattet af direktiv 2004/114/EF 68 Fastboende udlænding (CZ) 25 Med henblik på videnskabelig forskning (direktiv 2005/71/EF) 69 Fastboende udlænding (EU) 27 Erhvervsformål (ansættelse) 78 Erhvervsformål (investering) 28 Indehaver af blåt kort 79 ICT 36 Erhvervsformål (iværksætteri) 80 Mobile ICT 41 Humanitær opholdstilladelse 88 Andre formål 42 Opholdstilladelse udstedt på grundlag af særlige årsager 91 Opholdstilladelse (lov nr. 326/1999 sml. om udlændinges ophold på tjekkisk territorium) 43 National interesse eller international forpligtelse 95-98 Familiesammenføring 47 Tidsubegrænset opholdstilladelse – tidligere ansøger om international beskyttelse 99 Andre formål 48 Opholdstilladelse til en mindreårig under 18 år (familiemæssige årsager)

Kun tallene ovenfor indgår i den ensartede udformning af opholdstilladelser. De er beregnet til national anvendelse og hovedsageligt til statistiske formål. Tallet anføres på opholdstilladelsen sammen med de obligatoriske bemærkninger fastsat i de pågældende direktiver (tallet anføres før bemærkningerne). Tallet ændrer dog ikke betydningen af de obligatoriske bemærkninger.

Direktiv Obligatoriske bemærkninger på det nationale sprog Rådets direktiv 2009/50/EF af 25. maj 2009 om indrejse- og opholdsbetingelser for tredjelandsstatsborgere med henblik på højt kvalificeret beskæftigelse I feltet »tilladelsens art«: »modrá karta EU« I feltet »bemærkninger«: »bývalý držitel modré karty EU« Europa-Parlamentets og Rådets direktiv 2014/66/EU af 15. maj 2014 om indrejse- og opholdsbetingelser for virksomhedsinternt udstationerede tredjelandsstatsborgere I feltet »tilladelsens art«: »ICT«eller»mobile ICT« Rådets direktiv 2003/109/EF af 25. november 2003 om tredjelandsstatsborgeres status som fastboende udlænding I feltet »tilladelsens art«: »povolení k pobytu pro dlouhodobě pobývajícího rezidenta — ES« I feltet »bemærkninger«: »Mezinárodní ochrana poskytnuta [MS] dne [dato]«.

2) Alle andre dokumenter, der svarer til opholdstilladelser, udstedt til tredjelandsstatsborgere

A) Průkaz o pobytu rodinného příslušníka občana Evropské unie/Opholdskort for familiemedlem til en unionsborger

Enkelt mørkeblåt hæfte med sølvfarvet påskrift på forsiden: »Průkaz o pobytu rodinného příslušníka občana Evropské unie« (dokumentets titel på tjekkisk).

Dette dokument blev udstedt til familiemedlemmer til EU-borgere som en midlertidig opholdstilladelse fra den 1. maj 2004 til den 31. december 2012. Dette dokument har en gyldighedsperiode på højst fem år — i omløb indtil den 31. december 2017.

Siden den 1. juli 2013 er dokumentet i afsnittet med overskriften »B) Pobytová karta rodinného příslušníka občana Evropské unie« blevet udstedt i stedet for.

B) Pobytová karta rodinného příslušníka občana Evropské unie/Opholdskort for familiemedlem til en unionsborger

Enkelt mørkeblåt hæfte med sølvfarvet påskrift på forsiden: »Pobytová karta rodinného příslušníka občana Evropské unie« (dokumentets præcise titel på tjekkisk).

Dette dokument er blevet udstedt til familiemedlemmer til EU-borgere som en midlertidig opholdstilladelse (i stedet for dokumentet i afsnit A) siden den 1. januar 2013.

C) Průkaz o povolení k trvalému pobytu/Permanent opholdskort

Enkelt mørkegrønt hæfte med sølvfarvet påskrift på forsiden: »Průkaz o povolení k trvalému pobytu« (dokumentets præcise titel på tjekkisk).

Dette dokument blev udstedt til familiemedlemmer til EU-borgere som en permanent opholdstilladelse frem til den 14. august 2017. Siden den 15. august 2017 er dette dokument også blevet udstedt til borgere i Schweiz, Norge, Island og Liechtenstein og deres familiemedlemmer som permanent opholdstilladelse. Fra den 1. januar 2018 vil dette dokument også blive udstedt til EU-borgere.

D) Potvrzení o přechodném pobytu na území (občané EU) / Bevis for midlertidigt ophold (EU-borgere)

Sammenfoldeligt dokument på fire sider, der er fremstillet af syntetisk papir med sort påskrift på forsiden: »Potvrzení o přechodném pobytu na území«. Dette dokument udstedes som en midlertidig opholdstilladelse til borgere i EU, Schweiz, Norge, Island og Liechtenstein efter anmodning.

E) Průkaz o povolení k trvalému pobytu občana Evropské unie / Permanent opholdskort for EU-borgere

Enkelt violet hæfte med sølvfarvet påskrift på forsiden: »Průkaz o povolení k trvalému pobytu občana Evropské unie« (dokumentets præcise titel på tjekkisk).

Dette dokument udstedes til EU-borgere som en permanent opholdstilladelse frem til udgangen af 2017 med en gyldighedsperiode på højst ti år — i omløb indtil den 31. december 2027. Fra den 1. januar 2018 erstattes dette dokument af »Průkaz o povolení k trvalému pobytu« (se venligst dokumentet i afsnit C).

F) Průkaz o povolení k pobytu pro cizince/Opholdstilladelse for udlændinge

Enkelt lysegrønt hæfte med rød påskrift på forsiden: »Průkaz o povolení k pobytu pro cizince« (dokumentets præcise titel på tjekkisk).

Dette dokument blev udstedt til borgere i Schweiz, Norge, Island og Liechtenstein som permanent opholdstilladelse og til deres familiemedlemmer som midlertidig opholdstilladelse frem til den 14. august 2017. Siden den 15. august 2017 er dette dokument kun blevet udstedt til familiemedlemmer af borgere i Schweiz, Norge, Island og Liechtenstein som midlertidig opholdstilladelse.

G) Průkaz povolení k pobytu azylanta/Opholdstilladelse for personer, der har fået asyl

Enkelt gråt hæfte med sort påskrift på forsiden: »Průkaz povolení k pobytu azylanta« (dokumentets præcise titel på tjekkisk). Dette dokument udstedes til person, der har fået asyl. Siden den 4. juli 2011 er det dog kun blevet udstedt i særlige situationer, og i de fleste tilfælde udstedes identitetskortet med den ensartede udformning i stedet.

H) Průkaz oprávnění k pobytu osoby požívající doplňkové ochrany / Opholdstilladelse for personer, der har fået subsidiær beskyttelse

Enkelt gult hæfte med sort påskrift på forsiden: »Průkaz oprávnění k pobytu osoby požívající doplňkové ochrany« (dokumentets præcise titel på tjekkisk). Dette dokument udstedes til person, der har fået subsidiær beskyttelse. Siden den 4. juli 2011 er det dog kun blevet udstedt i særlige situationer, og i de fleste tilfælde udstedes identitetskortet med den ensartede udformning i stedet.

I) Diplomatický identifikační průkaz/Identitetskort for diplomater

Identitetskort for diplomater udstedt af Udenrigsministeriet med følgende bemærkninger:

BEMÆRKNINGER FORKLARING D Medlemmer af diplomatiske missioner — diplomatisk personale K Medlemmer af et konsulat — konsulære embedsmænd MO/D Medlemmer af internationale organisationer med diplomatiske privilegier og immuniteter ATP Administrativt og teknisk kyndige medlemmer af diplomatiske missioner KZ Medlemmer af et konsulat — konsulære medarbejdere МО/ATP Medlemmer af internationale organisationer med de samme privilegier og immuniteter som det administrative og tekniske personale ved diplomatiske missioner MO Medlemmer af internationale organisationer med privilegier og immuniteter i henhold til en relevant aftale SP, resp. SP/K Medlemmer af tjenestepersonalet ved diplomatiske missioner eller konsulater SSO, resp. SSO/K Private tjenestefolk hos medlemmer af diplomatiske missioner eller konsulater

iii) Frem til den 14. august 2017 blev identitetskort for diplomater udstedt med påskriften »Diplomatický identifikační průkaz/Diplomatic Identity Card« i sort skrift på forsiden med en maksimal gyldighedsperiode på fire år — i omløb indtil august 2021.

iv) Siden den 15. august 2017 er nye identitetskort for diplomater blevet udstedt med »Identifikační průkaz a povolení k pobytu/Identity Card and long-term residence permit« i sort skrift på forsiden.

Dette dokument er et papirkort overtrukket med plastlaminat (105 × 74 mm). På forsiden er der et foto af kortets indehaver med angivelse af vedkommendes navn, nationalitet, fødselsdato, køn, stilling, adresse og identitetskortets udløbsdato. På bagsiden anføres det, at kortet er et officielt dokument, et identitetsbevis og et bevis på status som fastboende i Tjekkiet.

ØSTRIG

Erstatter den liste, der er offentliggjort i EUT C 345 af 27.9.2018.

Opholdstilladelser i henhold til artikel 2, nr. 16), litra a), i Schengengrænsekodeksen:

I. Opholdstilladelser, der udstedes i henhold til den ensartede udformning i Rådets forordning (EF) nr. 1030/2002 — »Etableringsbevis« (Niederlassungsnachweis) i kortformat ID1, jf. fælles aktion på grundlag af Rådets forordning (EF) nr. 1030/2002 af 13. juni 2002 om ensartet udformning af opholdstilladelser til tredjelandsstatsborgere (udstedt i Østrig i perioden 1. januar 2003 til 31. december 2005). — Opholdstilladelse i form af en mærkat, jf. fælles aktion på grundlag af Rådets forordning (EF) nr. 1030/2002 af 13. juni 2002 om ensartet udformning af opholdstilladelser til tredjelandsstatsborgere (udstedt i Østrig i perioden 1. januar 2005 til 31. december 2005). — Opholdstilladelse henhørende under »etableringsbevilling« (Niederlassungsbewilligung), »familiemedlem« (Familienangehörige), »permanent ophold — EF« (Daueraufenthalt-EG), »permanent ophold — familiemedlem« (Daueraufenthalt-Familienangehöriger) og »opholdsbevilling« (Aufenthaltsbewilligung) i kortformat ID1, jf. fælles aktion på grundlag af Rådets forordning (EF) nr. 1030/2002 af 13. juni 2002 om ensartet udformning af opholdstilladelser til tredjelandsstatsborgere (udstedt i Østrig siden 1. januar 2006). »Opholdsbevilling« (Aufenthaltsbewilligung) angiver det særlige formål, hvortil den er udstedt. »Opholdsbevilling« (Aufenthaltsbewilligung) kan udstedes til følgende formål: virksomhedsintern udstationering (»ICT«), udstationeret arbejdstager, selvstændig, særlig beskæftigelse, skoleelev, udbyder af sociale tjenester og familiesammenføring. »Opholdsbevilling« (Aufenthaltsbewilligung) med formålet »ICT« og »mobile ICT« er blevet udstedt siden 1. oktober 2017. »Opholdsbevilling« (Aufenthaltsbewilligung) med formålet student, frivillig og forskermobilitet er blevet udstedt siden 1. september 2018. »Opholdsbevilling« (Aufenthaltsbewilligung) med formålet studerende blev udstedt indtil 31. august 2018. »Etableringsbevilling« (Niederlassungsbewilligung) kan udstedes uden yderligere oplysninger eller til følgende formål: ingen erhvervsmæssig beskæftigelse og forsørgelsesberettiget. Siden 1. oktober 2017 har en »etableringsbevilling« (Niederlassungsbewilligung) også kunnet udstedes til følgende formål: forsker, kunstner og særlig beskæftigelse. »Etableringsbevillinger« (Niederlassungsbewilligung) blev udstedt i Østrig indtil 30. juni 2011 for nøglearbejdskraft, både tidsubegrænset og tidsbegrænset. »Permanent ophold — EF« (Daueraufenthalt-EG) og »permanent ophold — familiemedlem« (Daueraufenthalt-Familienangehöriger) blev udstedt i Østrig indtil 31. december 2013. »Opholdsbevilling« (Aufenthaltsbewilligung) med henblik på § 69a i etablerings- og opholdsloven (»§ 69a NAG«) blev udstedt i Østrig indtil 31. december 2013. Indtil 30. september 2017 blev »opholdsbevillinger« (Aufenthaltsbewilligung) også udstedt for jobrotation, kunstner og forsker. — »Rødt-hvidt-rødt kort« (Rot-Weiß-Rot-Karte), »rødt-hvidt-rødt pluskort« (Rot-Weiß-Rot-Karte plus) og det »blå EU-kort« (Blaue Karte EU) i kortformat ID1, jf. fælles aktion på grundlag af Rådets forordning (EF) nr. 1030/2002 af 13. juni 2002 om ensartet udformning af opholdstilladelser til tredjelandsstatsborgere (udstedt i Østrig siden 1. juli 2011). — Opholdstilladelse henhørende under »Permanent ophold — EU« (Daueraufenthalt-EU), jf. fælles aktion på grundlag af Rådets forordning (EF) nr. 1030/2002 af 13. juni 2002 om ensartet udformning af opholdstilladelser til tredjelandsstatsborgere (udstedt i Østrig siden den 1. januar 2014). — »Opholdsret plus« (Aufenthaltsberechtigung plus) i henhold til § 55(1) eller § 56(1) i asylloven, jf. Østrigs lovtidende I nr. 100/2005, i overensstemmelse med de tidligere bestemmelser i § 41(a)(9) og § 43(3) i etablerings- og opholdsloven [NAG], jf. Østrigs lovtidende I nr. 38/2011. Udstedt i Østrig siden 1. januar 2014. — »Opholdsret« (Aufenthaltsberechtigung) i henhold til § 55(2) eller § 56(2) i asylloven, jf. Østrigs lovtidende I nr. 100/2005, svarer til den tidligere »etableringsbevilling« (Niederlassungsbewilligung) i henhold til § 43(3) og 43(4) i etablerings- og opholdsloven [NAG], jf. Østrigs lovtidende I nr. 38/2011. Udstedt i Østrig siden 1. januar 2014. — »Opholdstilladelse på grund af behov for særlig beskyttelse« (Aufenthaltsberechtigung aus besonderem Schutz) i henhold til § 57 i asylloven, jf. Østrigs lovtidende I nr. 100/2005, er et led i Østrigs gennemførelse af bestemmelserne i direktiv 2004/81/EF af 29. april 2004 om udstedelse af opholdstilladelser til tredjelandsstatsborgere, der har været ofre for menneskehandel, eller som er indrejst som led i ulovlig indvandring, og som samarbejder med de kompetente myndigheder. De tidligere bestemmelser fandtes i § 69(a)(1) i etablerings- og opholdsloven [NAG], jf. Østrigs lovtidende I nr. 38/2011. Udstedt i Østrig siden 1. januar 2014.

II. Opholdstilladelser, som i overensstemmelse med bestemmelserne i direktiv 2004/38 ikke udstedes i henhold til den ensartede udformning — »Opholdstilladelse for familiemedlemmer til EØS-borgere« (Aufenthaltskarte für Angehörige eines EWR-Bürgers), der giver ret til ophold i EU i mere end tre måneder, jf. direktiv 2004/38/EF, svarer ikke til standardformatet i Rådets forordning (EF) nr. 1030/2002 af 13. juni 2002 om ensartet udformning af opholdstilladelser til tredjelandsstatsborgere. — »Permanent opholdstilladelse« (Daueraufenthaltskarte), der dokumenterer ret til permanent ophold i EU for familiemedlemmer til EØS-borgere, jf. direktiv 2004/38/EF, svarer ikke til standardformatet i Rådets forordning (EF) nr. 1030/2002 af 13. juni 2002 om ensartet udformning af opholdstilladelser til tredjelandsstatsborgere.

Andre dokumenter, der giver indehaveren ret til at opholde sig i Østrig eller til fornyet indrejse i Østrig, jf. artikel 2, nr. 16, litra b), i Schengengrænsekodeksen:

— Identitetskort med foto til personer, der er tillagt privilegier og immuniteter (kortformat), i farverne rød, gul, blå, grøn, brun, grå og orange, udstedt af ministeriet for europæiske anliggender, integration og internationale anliggender

— Identitetskort med foto til personer, der er tillagt privilegier og immuniteter (kortformat), lysegråt med henvisning til kategorierne rød, orange, gul, grøn, blå, brun og grå, udstedt af ministeriet for europæiske anliggender, integration og internationale anliggender

— »Asylstatus« (Status des Asylberechtigten) i henhold til § 3 i asylloven af 2005 eller tidligere bestemmelser — som regel dokumenteret med et konventionspas i format ID 3 (udstedt i Østrig siden 28. august 2006) eller et kort for personer med asylstatus i henhold til § 51a i asylloven af 2005 (udstedt til fremmede, der fra 15. november 2015 har fremsat en ansøgning om international beskyttelse, og som fra 1. juni 2016 har fået tildelt asylstatus)

— »Subsidiær beskyttelsesstatus« (Status des subsidiär Schutzberechtigten) i henhold til § 8 i asylloven af 2005 eller tidligere bestemmelser — som regel dokumenteret med et kort for personer med »subsidiær beskyttelsesstatus« i henhold til § 52 i asylloven af 2005

— Liste over deltagere i skolerejser inden for Den Europæiske Union, jf. Rådets afgørelse af 30. november 1994 om en fælles aktion vedrørende rejselempelser for skoleelever fra tredjelande med bopæl i en medlemsstat

— »Bekræftelse af lovligt ophold« (Bestätigung über den rechtmäßigen Aufenthalt) i henhold til § 31(1)(5) i fremmedpolitiloven [FPG]/»Ansøgning om forlængelse« (Verlängerungsantrag) i henhold til § 2(4)(17a) i fremmedpolitiloven [FPG] sammen med et gyldigt rejsedokument

— Arbejdstilladelse i henhold til § 32c i lov om beskæftigelse af udlændinge (»Ausländerbeschäftigungsgesetz«) i forbindelse med et gyldigt eller udløbet visum D til sæsonarbejdere eller i henhold til § 22a i lov om fremmedpolitiet (»Fremdenpolizeigesetz« — FGP) udstedt af Østrig

— Tidsubegrænset opholdstilladelse i form af et almindeligt visum i henhold til § 6(1)(1) i udlændingeloven fra 1992 [FrG] (udstedt indtil 31. december 1992 af de østrigske indenlandske myndigheder og repræsentationskontorer i udlandet i form af et stempel)

— Opholdstilladelse i form af en grøn mærkat op til nr. 790000

— Opholdstilladelse i form af en grøn og hvid mærkat fra nr. 790001

— Opholdstilladelse i form af en mærkat i henhold til Rådets fælles aktion 97/11/RIA af 16. december 1996 om ensartet udformning af opholdstilladelser (EFT L 7 af 10.1.1997) (udstedt i Østrig fra 1. januar 1998 til 31. december 2004)

— »Bekræftelse af retten til indrejse i Østrig« (Bestätigung über die Berechtigung zur Einreise nach Österreich) i henhold til § 24 i etablerings- og opholdsloven [NAG] eller § 59 i asylloven i form af en grøn og blå mærkat.

LETLAND

Erstatter den liste, der er offentliggjort i EUT C 304 af 9.9.2014.

1. Opholdstilladelser omfattet af artikel 2, nr. 15), litra a), i forordning (EF) nr. 562/2006:

— Uzturēšanās atļauja Opholdstilladelse i form af en mærkat, udstedt indtil den 31. marts 2012.

— Uzturēšanās atļauja Opholdstilladelse i form af et eID-kort, udstedt fra den 1. april 2012. Denne type tilladelse udstedes til følgende kategorier af personer: — tredjelandsstatsborgere, der er omfattet af direktiv 2004/38/EF med angivelsen »opholdskort til et familiemedlem til en unionsborger« eller »permanent opholdskort til et familiemedlem til en unionsborger« — tredjelandsstatsborgere, der ikke er omfattet af direktiv 2004/38/EF.

— Savienības pilsoņa ģimenes locekļa uzturēšanās atļauja Opholdstilladelse til et familiemedlem til en unionsborger. Der er tale om en midlertidig opholdstilladelse til en tredjelandsstatsborger, som er medlem af en EU-/EØS-/CH-statsborgers familie. A5-format med inkorporerede sikkerhedsfeatures. Udstedt indtil den 31. marts 2012.

— Savienības pilsoņa ģimenes locekļa pastāvīgās uzturēšanās atļauja Permanent opholdstilladelse til et familiemedlem til en unionsborger. Der er tale om en permanent opholdstilladelse til en tredjelandsstatsborger, som er medlem af en EU-/EØS-/CH-statsborgers familie. A5-format med inkorporerede sikkerhedsfeatures. Udstedt indtil den 31. marts 2012.

2. Opholdstilladelser omfattet af artikel 2, nr. 15, litra b, i forordning (EF) nr. 562/2006:

— Latvijas Republikas nepilsoņa pase Fremmedpas udstedt i Letland (violet). Disse pas udstedes til ikkelettiske statsborgere og giver i henhold til den nationale lovgivning ret til ophold og fornyet indrejse i Letland. Ikkelettiske statsborgere har samme status som indehavere af en lettisk permanent opholdstilladelse. Indehaveren af et fremmedpas behøver ikke nogen tilladelse til ophold i Letland eller fornyet indrejse efter en rejse ud af landet.

— Lettisk identitetskort for udlændinge i form af et eID-kort. Disse kort udstedes til ikkelettiske statsborgere og giver i henhold til den nationale lovgivning ret til ophold og fornyet indrejse i Letland. Ikkelettiske statsborgere har samme status som indehavere af en lettisk permanent opholdstilladelse. Indehaveren af et identitetskort for udlændinge behøver ikke nogen opholdstilladelse til ophold i Letland eller fornyet indrejse efter en rejse ud af landet.

— Bezvalstnieka ceļošanas dokuments Rejsedokument udstedt til statsløse (brunt). Disse dokumenter udstedes til personer, som Letland anerkender som statsløse; ifølge lettisk lovgivning giver de ret til ophold og fornyet indrejse i Letland. Indehaveren af et rejsedokument udstedt til statsløse behøver ikke nogen tilladelse til ophold i Letland eller fornyet indrejse efter en rejse ud af landet.

— Bēgļa ceļošanas dokuments Rejsedokument udstedt til flygtninge (blåt). Disse dokumenter udstedes til personer, som Letland anerkender som flygtninge; ifølge lettisk lovgivning giver de ret til ophold og fornyet indrejse i Letland. Indehaveren af et rejsedokument udstedt til flygtninge behøver ikke nogen tilladelse til ophold i Letland eller fornyet indrejse efter en rejse ud af landet.

— Ceļošanas dokuments (alternatīvais statuss) Rejsedokument til en person med subsidiær beskyttelsesstatus (blåt). Disse dokumenter udstedes til personer, som Letland har indrømmet subsidiær beskyttelsesstatus, og som ikke kan få udstedt et rejsedokument i deres tidligere opholdsland; ifølge lettisk lovgivning giver disse dokumenter ret til ophold og fornyet indrejse i Letland. Indehaveren af et rejsedokument udstedt til en person med subsidiær beskyttelsesstatus behøver ikke nogen tilladelse til ophold i Letland eller fornyet indrejse efter en rejse ud af landet.

— Ceļotāju saraksts izglītības iestādes ekskursijām Eiropas Savienībā Liste over deltagere i skolerejser inden for Den Europæiske Union.

— Nacionālo bruņoto spēku izsniegtā identifikācijas karte Identitetskort, som de nationale væbnede styrker i lande, der er medlemmer af Den Nordatlantiske Traktats Organisation, og de væbnede styrker i Den Europæiske Unions medlemsstater har udstedt til militært personel, til civilt personel, der er ansat i de væbnede styrker, til personer, som dette militære eller civile personel har forsørgerpligt overfor, og til andre personer med tilknytning til de væbnede styrker.

Identitetskort udstedes af det lettiske udenrigsministerium (se bilag 20).

Fortegnelse over tidligere publikationer

EUT C 247 af 13.10.2006, s. 1.

EUT C 153 af 6.7.2007, s. 5.

EUT C 192 af 18.8.2007, s. 11.

EUT C 271 af 14.11.2007, s. 14.

EUT C 57 af 1.3.2008, s. 31.

EUT C 134 af 31.5.2008, s. 14.

EUT C 207 af 14.8.2008, s. 12.

EUT C 331 af 21.12.2008, s. 13.

EUT C 3 af 8.1.2009, s. 5.

EUT C 64 af 19.3.2009, s. 15.

EUT C 198 af 22.8.2009, s. 9.

EUT C 239 af 6.10.2009, s. 2.

EUT C 298 af 8.12.2009, s. 15.

EUT C 308 af 18.12.2009, s. 20.

EUT C 35 af 12.2.2010, s. 5.

EUT C 82 af 30.3.2010, s. 26.

EUT C 103 af 22.4.2010, s. 8.

EUT C 108 af 7.4.2011, s. 6.

EUT C 157 af 27.5.2011, s. 5.

EUT C 201 af 8.7.2011, s. 1.

EUT C 216 af 22.7.2011, s. 26.

EUT C 283 af 27.9.2011, s. 7.

EUT C 199 af 7.7.2012, s. 5.

EUT C 214 af 20.7.2012, s. 7.

EUT C 298 af 4.10.2012, s. 4.

EUT C 51 af 22.2.2013, s. 6.

EUT C 75 af 14.3.2013, s. 8.

EUT C 77 af 15.3.2014, s. 4.

EUT C 118 af 17.4.2014, s. 9.

EUT C 200 af 28.6.2014, s. 59.

EUT C 304 af 9.9.2014, s. 3.

EUT C 390 af 5.11.2014, s. 12.

EUT C 210 af 26.6.2015, s. 5.

EUT C 286 af 29.8.2015, s. 3.

EUT C 151 af 28.4.2016, s. 4.

EUT C 16 af 18.1.2017, s. 5.

EUT C 69 af 4.3.2017, s. 6.

EUT C 94 af 25.3.2017, s. 3.

EUT C 297 af 8.9.2017, s. 3.

EUT C 343 af 13.10.2017, s. 12.

EUT C 100 af 16.3.2018, s. 25.

EUT C 144 af 25.4.2018, s. 8.

EUT C 173 af 22.5.2018, s. 6.

EUT C 222 af 26.6.2018, s. 12.

EUT C 248 af 16.7.2018, s. 4.

EUT C 269 af 31.7.2018, s. 27.

EUT C 345 af 27.9.2018, s. 5.

EUT C 27 af 22.1.2019, s. 8.

EUT C 34 af 28.1.2019, s. 4.

EUT C 46 af 5.2.2019, s. 5.

(1) Se listen over oplysninger, der tidligere er offentliggjort, nederst i denne ajourføring.

(2) EUT L 77 af 23.3.2016, s. 1.